Kanthi nilar pedamelan dados tukang njala iwak ing kala semanten, punapa tegesipun tiyang-tiyang kalawau sampun boten mbetahaken “ulam” malih? Tamtu tiyang-tiyang punika inggih mbetahaken ulam kangge nyekapi kabetahan jasmaninipun. Ananging, rikala semanten prekawis punika sanes prekawis ingkang utami (prioritas). Tiyang-tiyang punika saestu pitados bilih pandangunipun Gusti lan ugi wewengan kangge dados sekabatipun Gusti dereng tamtu wonten wekdal ingkang kaping kalih (kesempatan kedua). Timbalan kangge dados sekabatipun Gusti punika tamtunipun boten uwal saking bab pemilihan. Pramila, katimbalan dados sakabat ugi ateges sampun kapilih dening Gusti Yesus. Pancen boten saged kauwalaken ing bab pemilihan lan timbalan dados sakabatipun Gusti .